The Move var særlig påvirket av The Beatles, Motown-sounden og amerikanske «West Coast»-band. Roy Wood, trommeslager Bev Bevan, bassist Chris «Ace» Kefford, sanger Carl Wayne og gitarist Trevor Burton fikk hurtig ry for å være blant Englands dyktigste og mest underholdende liveartister. Senere kom de til å legge mer vekt på studioarbeid, og det var trioen Wood, Bevan og gitarist/keyboardist Jeff Lynne som omformet The Move til Electric Light Orchestra.